Калі ж прагрымеў салют Перамогі, полк, дзе служыў баец Аляксей Ганчарык, быў накіраваны на Далёкі Усход, на вайну з Японіяй. Поезд доўга ішоў насустрач невядомаму. Манголія, Манчжурыя… На месцы дыслакацыі сталі выгружацца танкі, заняла пазіцыі артылерыя. Але ваяваць не давялося: перад няскоранымі савецкімі воінамі, якія выйшлі пераможцамі ў самай жорсткай вайне, Японія капітулявала. I зноў доўгая дарога дамоў, але настрой быў цудоўны: яны вязлі з сабой перамогу.